ΓΡΑΠΤΗ ΕΡΩΤΗΣΗ E-3152/97 υποβολή: Klaus Lukas (NI) προς την Επιτροπή (13 Οκτωβρίου 1997)

Θέμα: Διευθυντικά καθήκοντα για αυστριακούς

Η Αυστρία είναι εδώ και 2 1/2 έτη μέλος της Ευρωπαϊκής Ένωσης, αλλά μέχρι σήμερα οι υπήκοοι της είναι σαφώς υποεκπροσωπούμενοι σε διευθυντικά καθήκοντα της Επιτροπής, κυρίως στις εξωτερικές σχέσεις (ΓΔ Ι, ΙΑ, ΙΒ) και στον τομέα της γεωργίας (ΓΔ VΙ), που υπόκεινται στον Επίτροπο Fischler.

Θα μπορούσε η Επιτροπή να αναφέρει, πόσες θέσεις Α3, Α2 και Α1 έχουν καλυφθεί μέχρι σήμερα από Σουηδούς, Φινλανδούς και Αυστριακούς και να αναφέρει τους λόγους για την αυστριακή υποεκπροσώπηση. Ιδιαίτερα ενδιαφέρον είναι επίσης ο αριθμός των αιτήσεων και των υποψηφιοτήτων Αυστριακών για διευθυντικές θέσεις στους τομείς εξωτερικών σχέσεων και γεωργία. Με ποιά αιτιολόγηση έχουν απορριφθεί οι υποψήφιοι;

Ποιές θέσεις υπεύθυνων αντιπροσωπείας έχουν προσφερθεί σήμερα σε Αυστριακούς και ποιές σε Σουηδούς και Φινλανδούς;

Ποιές απ' αυτές έχουν καλυφθεί;

Ποιές διευθυντικές θέσεις στην ΓΔ VΙ καλύπτονται μέχρι σήμερα από Αυστριακούς;

Πώς προτίθεται η Επιτροπή να δώσει τέλος σ' αυτή την προφανή διάκριση εις βάρος των Αυστριακών;

Μπορεί η Επιτροπή επίσης να αναφέρει πόσοι από τους Αυστριακούς που έχουν προσληφθεί σε διευθυντικές θέσεις δεν ανήκουν σε ένα από τα δύο κυβερνητικά κόμματα της Αυστρίας;

Απάντηση του κ. Liikanen εξ ονόματος της Επιτροπής (20 Νοεμβρίου 1997)

Στην ανακοίνωσή της «Στόχοι και μέθοδοι υλοποίησης της διεύρυνσης στο διοικητικό επίπεδο» που εγκρίθηκε τον Φεβρουάριο 1995 ((SEC(95)230 τελικό. )), η Επιτροπή όρισε τους στόχους που πρέπει να επιτευχθούν εντός πενταετίας (1995-1999), για την πρόσληψη των υπαλλήλων που είναι υπήκοοι των νέων κρατών μελών. Όσον αφορά τους αυστριακούς υπηκόους, και ειδικότερα το στελεχικό δυναμικό, οι επιδιωκόμενοι στόχοι είναι οι ακόλουθοι:

A1: 2 εκ των οποίων 1 υπό την προσωπική του ιδιότητα (ΰ t.p.) A2: 5 έως 9 A3: 17 έως 22 A4/5 (θέση μέσου στελέχους): 11 έως 15

Μέχρι σήμερα υπάρχουν δύο υπάλληλοι A1 ΰ.t.p. και πέντε A2 αυστριακής υπηκοότητας.

Στο επίπεδο του στελεχικού δυναμικού, η στάση την οποία υιοθέτησε η Επιτροπή συνίσταται στον καταμερισμό, διαδοχικά, των θέσεων στελεχών στις διάφορες υπηρεσίες. Μόλις προσδιορισθούν κατ' αυτόν τον τρόπο τα καθήκοντα, θα διοργανωθούν ειδικοί διαγωνισμοί.

Μέχρι σήμερα η κατάσταση έχει ως εξής:

>TABLE>

Όπως προκύπτει από αυτά τα στοιχεία, η πρόσληψη των αυστριακών υπηκόων στο επίπεδο του στελεχικού δυναμικού συνεχίζεται με τον προβλεπόμενο ρυθμό.

Ο κάτωθι πίνακας εμφανίζει - ανά βαθμό - την κατάσταση των προσλήψεων (που έχουν πραγματοποιηθεί ή είναι υπό πραγματοποίηση) για τα 3 νέα κράτη μέλη στις υπηρεσίες που αναφέρονται από το Αξιότιμο Μέλος του Κοινοβουλίου:

>TABLE>

Έχουν περατωθεί μέχρι σήμερα τέσσερις διαγωνισμοί για την κάλυψη θέσεων στελεχών που επιφυλάσσονται στους αυστριακούς υπηκόους στους τομείς των εξωτερικών σχέσεων και της γεωργίας. Παρουσιάσθηκαν συνολικά 217 υποψήφιοι και υπήρξαν 8 επιτυχόντες. Τώρα, δύο θέσεις Προϊσταμένου Αντιπροσωπείας απευθύνονται στους αυστριακούς υπηκόους. Η μία από τις προσφερόμενες δυνατότητες δε μπόρεσε να συγκεκριμενοποιηθεί το 1996 λόγω της απουσίας έγκυρων υποψηφιοτήτων για την κάλυψη της θέσης. Ο διαγωνισμός για την κάλυψη μιας εκ των δύο άλλων θέσεων είναι υπό διεξαγωγή. Έξι θέσεις επιφυλάσσονται για τους σουηδούς και φινλανδούς υπηκόους. Αυτές έχουν καλυφθεί ή πρόκειται να καλυφθούν.

Μία θέση στελέχους στην ΓΔ VI (Γεωργία) καλύπτεται από αυστριακό υπήκοο και έχει προκηρυχθεί διαγωνισμός για την κάλυψη μιας δεύτερης.

Δεν προκύπτει από αυτά τα δεδομένα ότι υπάρχει υποεκπροσώπηση των αυστριακών υπηκόων σε διευθυντικά καθήκοντα. Αντιθέτως, η πρόσληψή τους γίνεται σύμφωνα με τους προκαθορισμένους στόχους.

Τέλος η Επιτροπή δεν διαθέτει (και δεν μπορεί να διαθέτει ενόψει των καταστατικών διατάξεων) στοιχεία σχετικά με την ενδεχόμενη ένταξη του προσωπικού σε πολιτικά κόμματα.